2

ISIGIDIMI SAMAXOSA, FEBRUARY 1, 1881.

enye imbumbulu yaquba u Captain Elliott, wasalela apo. U Captain Lambart yena wasinda nakuba wadutyulwa futi futi esadada, wada wati akuba epumile emlanjeni yaseloko iyinto inye kwada kwasituba se yard ezi 2000 ewelile. Waba nentsuku emva koko elala endle epile yimifuno, engenayo nebatyi, engenawo nomnqwazi bengavumi nokumpa namanzi la; wada wacolwa lelinye i Ngesi ukuze abe useko nje.

Ngomnye umhla abanye beye kuzingela inyamakazi beli 15 lama Ngesi, babonwa liqela lama Bulu basukeliswa kwalapo bedutyulwa, isihlanu sasalela. Zininzi iziqamo ezinjalo ezilusizi ukwenzeka lwazo koko asinakuzi cancisa kuba singagqiba amapepa ukuba siya kupika nazo.

Iyeza imikosi ye Nkosazana evela pesheya, iza kupindezela lamagazi apaleleyo, no kudambisa ezo zipitipiti, u Col. Wood, iroti lemfazwe ka *Nca Yec'ibi,* neyakwa *Zulu,* libuyela kwa kweli ’zwe. U Sir George Colley i Ruluneli yase Natal usinge e Transvaal; u President Brand olaula e Orange Free State, ulinga ngawo onke amaqinga ake okuba kufunwe indlela zoxolo pakati kwama Ngesi nama Bulu, zingeka gqitiseli ngapezu kwoku iziqamo zalemfazwe.

E LUSUTU.

ULULO OLUBI E TWEEFONTEIN.

Kupume nge 14 January 1881 mayela no 1 o’clock a.m. umkosi wamadoda ali 1,800 ene kanunu ezimbini upumake e kampini.

Ungekabi mgama mde ukusuka e kampini uqutyulwe kumacala onke nje ngokuba uhamba, libubu labe Sutu elalincatame kwimimango engqongileyo. Kubulewe kumkosi we Burghers amadoda asitoba.

Ulwe kakuhle umkosi ekutiwa yi C.M.R. onge wenzakele ukuba ubunge njenjalongo.

Ulwe wonke umkosi, bekisa pambili elutshabeni, lwagxotwa kakubi.

Inani lilonke lababuleweyo li 13 lamadoda ndawonye nenkosi yomkosi ekutiwa yi Commandant Erasmus womkosi wama Burghers ase Somerset East. No Sergeant Major Hooper we 2nd C.M.Y. no Wallace wase Aliwal North. Kubulewe abantsundu becala letu bababini kwa ngxwelerwa ama 20 abelungu.

Kubulewe umlungu ogama lingu Mr. Smith obe ngumrwebi e kampini apo, ubulew'e enamanxeba ezikali amashumi ma 38.

Kuvakala ukuba wangxwelerwa u Mr. John Blaine kwa ngayo lemini kwakusiliwa nabe Sutu. Kubuye kwavakala ukuba ubub'ile. Waye ngunyana wamazibulo ka Mr. Blaine lo waziwa kakulu e Koloni.— *Watchman.*

E BATENJINI.

U Commandant Frost uxela oku, ese Prentjesberg Jan. 23.—U Gecelo no Mhlontlo inkosi zaba Tembu, nama pakati abo bazinikele izolo. Unyana ka Stokwe uyakufika namhla nje, banezi xobo zabo nenkomo, baye besiti ama hashe abo atshabalele onke ngenxa yokudiniswa ngumsebenzi. Abafazi baya kupiwa ukudla bavunyelwe ukuba baye ku Matanzima. Abantu bebetintelwe ngumlambo oyi Mooi River; baya kungena namhla. I patrol zipume emini nangokuhlwa, zitimbe ama 400 enkomo zabulala i 16 lamadoda aselu tshabeni.

INKATAZO ZE NDLELA

Sisand’ ukubaliselwa imbali ngobe sand’ uku hamba nenqwelo esinga kulamacala ase ma Qonce. Uti:—Kwenye yetola ezi kulo ndlela, ute kuba inqwelo zake bezimkokele, waye yena ekwele ngasemva kwazo, wati zakufika kuyo

wapuma umgcini wayo wazi nqanda ukuba zime. Ukauleze wati makaziyeke uza kuyi batala imali ye tola. Ute ngokuswela imali engumwangalala warola iponti ehlangeneyo, wayinika umnini tola, ote kanti naye akanayo itshintshi. Ufune umqubi nqwelo ukuba ashiye inqwelo ezi apa, ake aye kufuna itshintshi. Omnye walile ukuyenza lonto, esiti nguwe obufanele ukuba nayo. Kweso situba kufike ezinye inqwelo zomntu olelinye ibala kanti naye ukwa kwesi simo, kodwa yena uyekwe wadlula. Umhlobo wetu loyena esemi kwelilizwe, kutetwa kwalanto kuye, kongezwa ngeliti ukuba akalumki woposana nayo neponti le. Ute omnye “ungandipanga kambe, kodwa uyakuzibonela.” Ute ukupendula omnye wasel’ etuka emgxotela ngapandle ko mnyango,—kwaba kukupela kwamazwi oxolo ke oko ngamacala omabini. Isipelo ude umnini nqwelo wayi fumana iponti yake, koko ushiye ityatanga layo, ukuba libe sibambiso sezo shelenana zintatu zetola

Efikile e Qonce uyokufuna ifulara, kwenye indlu, kutiwe ayiko eyabantu abamnyama; kwenye aku pendulwanga ngamlomo, koko kutunyelwe isihlangu ukuba siwenze lomsebenzi.

Udlulele e Aliwal North apo ati ubone ummangaliso. Nje ngokuba wemka apa yena ene pass akayi sebenzisanga kwelozwe. Kodwa into ayibonileyo kukuba umlungu apo kufuneka ehamba nge pass. Ute akubuzisa, kwatiwa lonto ibangwe bubuninzi baba baleka emkosini; nga wake amehlo ubone ama 24 amakonxwa amhlope enze eso siposo!

UKUZIPATA E TYALIKENI.

Ndiya bulela ukuba usapo Iwakwa Xosa kubonakala ukuba luya yitanda indlu ka Tixo. Bambani lusapo lwakowetu kuba kuyo yonke lento ininzi, akuko igqite ukukonza u Tixo. Ebenyuswa endaleni umntu ngokuhamba futi komkulu kanti woda apelele ebupakatini. Masihambele futi kwi komkulu lama komkulu sasiya kuti nati kwa lapa kude kube kwelo lizayo, sizuze inyweba.

Kodwa au! nazi indawana zintatu. 1. Ukungena emva kwe xesha etyalikeni. 2. Ukuti umntu xa angenayo abete kunene ngesihlangu etyityimba exela umkweta. 3. Ukuti yakupuma ityalike ibe sisisi intshayi pambi kwendlu ka Tixo. Zimbi ke zontatu ezondawana.

Kanize ngentsimbi yokuqala, iti ilila eyesibini nibe senishushu kade, he, “se ni moyeni,” nje ngo Mpostile u Johane. Ati engena umfundisi luti udodana ne ntombi ze *kwayile* lumamkele nge culo. Ibe ke indlu yona seyizele, bonke behleli ngendawo zabo. Kaniti yakupuma niti runqu niye emakaya, ati notya icuba azenzele kude paya ebugameni. Ndigqibe kani yilungise kwango Mgqibelo imali yesitya ningamana nihlukuhla intloko.

Kuseko enye indawo—lendawo yokuba ulutsha lungazitengi incwadi zelizwi lika Tixo ikwambi. Bambalwa abafana abane *Bible,* bambalwa naba nama culo. Ityeya izele zingubo kodwa, indawo yencwadi ize. Tengani incwadi msani ukulihilizela ilifa elingaka. Zitengeni incwadi.

I. W. W.

UMVUNDLA ESISWINI SE RAMBA.

E Diamond fields.—Kute apa ngamini itile, intombazana yaya kukangela ibokwe emasimini. Yeza netole lomvundla yati iza kuli kulisa kuba ize nalo lipilile. Lapila ke lisezwa ubisi lwebokwe lifakwe pantsi kwe sefu (ezi kusefwa ngazo idayimani) lide lacawa mbini lilapa, selilikulu seliyiqelile intombazana nenkosikazi yam, bemana belirola esefini, bedlala nalo. Kute ngecawa ilanga selitshona, yangena endlwini inkosikazi yam igqite kufupi esefini ipete amanzi, yeva kufuta yaba ngumvundla. Ihleli pantsi iza kuwudla-